ArtKvart

OKRUGLI STOL POSVEĆEN DRUŠTVENOJ ULOZI UMJETNOSTI
2024-09-02 19:00 - 21:00 (Europe/Zagreb) | pub Bačva, Rijeka
Katedra za estetiku i epistemologiju pri Odsjeku za filozofiju i Hrvatsko društvo za analitičku filozofiju, u suradnji s Udrugom za razvoj kulture mladih „Kulturni front“ organiziraju okrugli stol posvećen društvenoj ulozi umjetnosti.
Prema navodu organizatora; „Cilj je okruglog stola istražiti načine na koji različite umjetničke prakse doprinose društvenim i kulturnim promjenama, posebno onima koje se tiču društvenih nepravdi (poput rasizma, seksizma i homofobije) i propitati može li umjetnost utjecati na rješenja društvenih izazova kao što su klimatske promjene, ideološki sukobi, imigrantska kriza, umjetna inteligencija i slično.”

JAZZ NA ZAMETU: LOVE RUNNERS BAND
2024-08-31 20:30 - 23:30 | Baptistička crkva Rijeka, Primorska ulica 2, Rijeka, 51000
Love Runners Band:
Jelena Brnelić – vokalLeo Škec – gitaraFranjo Črnjarić – saxofonVanja Vitezić – udaraljke

21. Večer klapske pjesme – nastupi klapa „Anima Arbae“, „Vejanke“, „Kastav“ i „Rašketa“
2024-08-31 20:00 - 23:00 | Trg zahvalnosti, Punat

FOREST RUN
2024-08-31 10:00 - 11:00 | Ravna Gora
Natjecateljima će biti osigurani ručak i okrjepa, a svi natjecatelji koji završe utrku dobivaju medalju. Najbrži trkač i trkačica bit će okrunjeni kao kralj i kraljica šume. Vrijedi napomenuti da last minute prijave ne uključuju majicu Forest Run.
Start utrke je kod prostorija NK Goranke u Šahovskoj ulici, a kružna staza duljine 8 kilometara vraća se na isto mjesto. Staza se sastoji od šumskih putova, makadama te minimalnim udjelom asfaltirane podloge, a sama konfiguracija staze bit će objavljena u Forest Run – Cross Race 2024 događaju na Facebooku i Facebook stranici Forest Run.

Kamik i gromači 6: suhozidna radionica za građanstvo
2024-08-31 09:30 - 2024-09-01 16:00 | etnološki park u zaseoku Janjetići, naselje Tuliševica u Općini Lovran
Potrebno je ponijeti radnu odjeću, šešir i rukavice. Organizatori će osigurati okrjepu i ugodnu atmosferu. Zainteresirani se mogu najaviti na 091 885 2422 ili putem e-maila: brseckicesan@gmail.com.

IZLOŽBA „DRUGOST“
2024-08-31 - 2024-09-14 | Galerija Kortil

Dan Grada Čabra
2024-08-31 | Plešce, Čabar
Zabava s grupom FEST, razne aktivnosti poput napuhanaca, streličarstva, radionica i sportskih natjecanja, koncert Mladena Grdovića.

63. KONCERTI U EUFRAZIJANI: IVAN KRPAN
2024-08-30 21:00 - 23:00 | Eufrazijeva bazilika, Poreč
Mladi zagrebački pijanist Ivan Krpan, odlikovan je brojnim državnim i međunarodnim nagradama i priznanjima, osvojenima tijekom školovanja i studija. Za Poreč Krpan priprema „Pjesničke i vjerske harmonije“ F. Liszta.
Cijena ulaznice iznosi 10 eura, a dostupne su na sljedećoj poveznici.

Predstavljanje novog Moskovog murala „Ne mogu vidjeti, dok ne prestanem gledati“
2024-08-30 20:00 - 22:00 | Exportdrvo, Grobnička Riva, Rijeka, 51000

SAMOSTALNA IZLOŽBA „WAITING...“ MARIA OBERHOFERA
2024-08-30 - 2024-09-15 | Galerija Artsada, Volosko
Mario Oberhofer živi i radi u Villachu (Austrija) i Rijeci. Vizualni je umjetnik, grafički dizajner i slikar. Završio je grafički dizajn na Ortweinschule u Grazu. Daljnje umjetničko usavršavanje prošao je kroz edukacije pod vodstvom renomiranih umjetnika, posebno u grafici, litografiji i bakropisu. Od 1991. godine profesionalno se bavi slikarstvom. Njegova umjetnost fokusira se na međuljudske odnose, često s naglašenim socijalnim angažmanom, inspiriranim austrijskim i njemačkim ekspresionistima. Najčešće radi s temperom i uljem, ali i grafičkim tehnikama, stvarajući djela u velikim formatima, kao i u intimnim minijaturama. Izlagao je na velikom broju samostalnih i skupnih izložbi, kako u Austriji tako i u inozemstvu te je sudjelovao na brojnim međunarodnim simpozijima i kolonijama. Član je umjetničkog društva Koruške, kulturne institucije sa sjedištem u Klagenfurtu.
Izložbu „Waiting…“ moguće je posjetiti u radno vrijeme galerije, od četvrtka do nedjelje, od 18 do 22 sata, ili po dogovoru, kontaktiranjem na e-mail adresu: info@galerija-artsada.hr.

MEMORIJAL FLORIO BURBURAN U CRESU
2024-08-30 - 2024-08-31 | Cres
U petak, 30. kolovoza, na prostoru uz rivu ispred restorana „Santa Lucia“ u Cresu, održat će se revijalna vaterpolo utakmica u 18:30 sati.
U subotu, 31. kolovoza, održat će se plivačka utrka za djecu na 50 m, sa startom u 12:00 sati, te plivački maraton na 1000 m (za rekreativce i osobe s invaliditetom) sa startom u 12:30 sati. Vrhunac događanja bit će 5. plivački maraton „Valun – Cres Memorijal Florio Burburan“ u dužini od 8.000 m, sa startom u 17:00 sati iz Valuna.
Ova manifestacija ima za cilj održati sjećanje na velikog sportaša Floria Burburana, popularizirati plivanje i vodene sportove te poticati aktivan način života.

20. ČANSONFEST: RETROSPEKTIVNA AKUSTIČNA GLAZBENO-POETSKA VEČER „NA KASTAFSKEH ŠTERNAH“
2024-08-29 21:00 - 23:00 | Trg Lokvina u Kastvu
Ovaj koncert, koji se već tradicionalno održava uoči glavnog festivalskog događanja, a to je „Večer novih skladbi“, ovoga će puta, u prigodi slavljeničkog izdanja našeg kastavskog festivala čakavske šansone, u intimnoj atmosferi, neopterećenoj intervencijama tehnike, kroz govorene i pjevane stihove, ali i kroz razgovore s gostima večeri, podsjetiti na bogatu kreativnu riznicu ČAnsonfesta. U programu sudjeluju: Nevia Rigutto, Karla Pupis, Rajka Jurdana-Šepić, Duško Jeličić, Daniel Načinović, Mauro Staraj, Igor Lesica, Robert Funčić i Hrvoje Hegedušić.

Izložba „Splav koja pluta svemirom“ kolektiva IOCOSE u riječkoj Filodrammatici
2024-08-29 19:00 - 2024-09-19 19:00 | Galerija Filodrammatica
Kolektiv IOCOSE osnovali su 2006. godine umjetnici Matteo Cremonesi, Filippo Cuttica, Davide Prati i Paolo Ruffino, s ciljem istraživanja načina na koje se priče o budućnosti tehnologije odražavaju na našu sadašnjost. Kroz poetsko i nadrealno čitanje mitova o napretku, skupina pronalazi nova tumačenja imaginarnih svjetova, ikonografije i retorike poznatih „predvodnika“ tehnološkog razvoja.

RADIONICA „DEGUSTACIJA DNK“ U GALERIJI NOVO
2024-08-29 18:00 - 20:00 | Galerija Novo, Pula
U sklopu „Summer Sessions“ umjetničkog rezidencijalnog programa u udruzi Metamedij i galeriji Novo, umjetnica Laura Rodriguez istražuje različite oblike percepcije svakodnevnih objekata u našoj hrani. Tijekom ove radionice, polaznici će okusiti priče o rajčicama koje izvorno potječu iz Meksika. Budući da je rajčica vrlo tehnologizirana biljka u industriji, tijekom ove radionice polaznici će naučiti kako ekstrahirati DNK iz voćaka protokolom iz kućne radinosti te kako zadržati njihovu esenciju u jestivim sferama.
Za sudjelovanje je potrebno prijaviti se na e-mail: novogallery.info@gmail.com. Broj mjesta je ograničen na 7-10 sudionika, neovisno o njihovoj dobi i predznanju, a predviđeno trajanje radionice je 90 minuta. Radni jezik radionice je engleski.

Stručno vodstvo izložbom „Drugost“ u Galeriji Kortil
2024-08-29 18:00 - 19:00 | Galerija Kortil
Izložba se kroz odabir radova vodećih autorica i autora bavi konceptom „drugosti“, nudeći novu perspektivu i neka od mogućih tumačenja izloženih djela nastalih u periodu od druge polovice 19. stoljeća na ovamo. Među ostalim predstavljeni su radovi Miroslava Kraljevića, Vlahe Bukovca, Milivoja Uzelca, Vere Fisher, Josipa Račića, Vlaste Delimar, Naste Rojc i Ksenije Kantoci, pritom nastojeći dati prostor umjetnosti i autorima/cama koji su povijesno marginalizirani, potičući inkluzivniji dijalog o složenosti identiteta, (re)prezentacije i dinamike moći u svijetu umjetnosti.
Standardna cijena ulaznice izložbe je 4 eura te 2 eura za djecu i mlade, studente, umirovljenike te članove HKD kluba, dok je ulaz besplatan za djecu do 7 godina, osobe s invaliditetom i njihovu pratnju, članove strukovnih udruženja, novinare i turističke vodice, uz posebne pogodnosti za grupne posjete te učenike i studente likovnih usmjerenja.

Galerija Laurus: Ana Požar Piplica, „Vrijeme koje dolazi“
2024-08-29 - 2024-09-21 | Galerija Laurus, Lovran
Ana Požar Piplica predstavlja najnoviju seriju radova u vosku, započetu još 1999. godine. Ovaj put, prema riječima autorice, koristi starinsku odjeću i plahte u kojima je proteklo vrijeme ostavilo svoj otisak, a naknadno utopljeni u vosak, oni postaju artefakti koji govore o vremenu koje dolazi.
Otvorenje izložbe je u 20 sati.

JAZZ U LAPIDARIJU: IVORY COLLECTIVE
2024-08-28 21:00 - 23:00 | Lapidarij Zavičajnog muzeja Poreštine
Sastav se sastoji od Vitana Logara na bubnjevima, Giovannija Nevyjela na trubi, Giacoma Ieracija na bas-gitari i Ivora Lakića na klavijaturama.
Ivory Collective kombinira fizičku i intelektualnu glazbu, istražujući prostor između hip-hop vibracija i melodičnog jazza s neobičnim ritmovima. Inspirirani britanskim jazzom s daškom balkanskog zvuka, njihova glazba pronalazi put do široke publike ljubitelja glazbe.

20. ČANSONFEST: „100 KOLURI – BOJE I MIOMIRISI MEDITERANA“
2024-08-28 20:00 - 2024-09-06 21:00 | Galerija Trojica, Kastav
„ČAnsonfest“ u suradnji s Udrugom Kastafsko kulturno leto, u prigodi svog jubilarnog dvadesetog izdanja, poziva na otvorenje međunarodne tematske likovne izložbe „100 koluri – boje i miomirisi Mediterana“ galerije Brešan iz Splita.
Sudjeluje osamnaest likovnih umjetnika iz Italije i Hrvatske, a svoje radove izlažu: Željko Bubalo (Split), Jagor Bučan (Zagreb), Daniel Butala (Karlovac), Alfred De Locatelli (Milano), Mirta Diminić (Venecija/Labin), Saša Jantolek (Kastav), Vuk Jevremović (Jelsa), Gordana Kovačić (Varaždin), Ivan Kožarić (Zagreb), Tihomir Lončar (Zagreb), Ivana Miloglav (Dubrovnik), Igor Modrić (Zagreb), Krešimir Nikšić (Zagreb), Dalibor Parać (Zagreb), Zlatko Prica (Zagreb), Diana Šimek (Zagreb), Miroslav Tomasović (Omiš), Nevena Živić (Rijeka).
Izložba se može razgledati svakim danom do 6. rujna, od 18 do 21 sat.

Promenadni koncert klapa „Intriga“ i „Rašketa“
2024-08-27 20:30 - 23:30 | obala, Punat

OTVORENJE IZLOŽBE „CARPATHIA – PONOS GRADA RIJEKE“
2024-08-27 11:00 - 2024-09-10 12:00 | postamenti Grada Rijeke, Korzo
Carpathia je brod koji je spašavao brodolomce s Titanica, a posadu Carpathie činila su i 84 Istrijana i Primoraca.
Izložbu su pripremili Udruga pomorskih kapetana sjevernog Jadrana „Kraljica mora“ Rijeka, Udruga Titanic 100 – Bratina i umjetnik Nevenko Žunić uz pokroviteljstvo Grada Rijeke.

22. LIBURNIA FILM FESTIVAL
2024-08-27 - 2024-08-31 | Opatija
Program: 22. Liburnia Film Festival.
Kako biste gledali filmove na Maloj ljetnoj pozornici za svih pet dana ćete trebati izdvojiti 12 eura, a za samo jedan dan 4 eura. Ulaznice se mogu nabaviti putem online sustava ili na blagajni na ulazu u Malu ljetnu pozornicu.

Pajol Open 2024.
2024-08-27 | Beach bar Pajol
Okupljanje ljubitelja stolnog tenisa.

Dino Ivelja kvartet
2024-08-26 20:30 - 23:30 | Mala placa, Šilo

SAMO NEBO NAM JE GRANICA: RADIONICA ZA FILMONAUTE STARIJE OD 54 GODINE
2024-08-26 10:00 - 2024-08-30 16:00 | Gradska knjižnica Rijeka, Viktora cara Emina, Rijeka, 51000
Polaznici ove radionice imat će priliku upoznati sve faze filmskog procesa, uključujući snimanje slike, zvuka, redateljski posao i pisanje scenarija, ali i mnogo više.

Sudjelovanje na radionici je potpuno besplatno, ali je prisustvo obavezno tijekom svih 5 dana trajanja. Za polaznike će biti osiguran topli obrok, a broj sudionika ograničen je na 15!

Prijave se primaju ovdje.

Grupa Vigor / Bartoja koncert
2024-08-25 21:00 - 23:30 | Trg Hrvatskih branitelja, Čavle
Ulaz slobodan.

Ljetna škola pisanja i Festival kreativnog pisanja u Dvorcu Stara Sušica
2024-08-25 - 2024-09-01 | Dvorac Stara Sušica
Radionica „Priče u fotografiji“ s Antoniom Stipinovićem idealan je izbor za upoznavanje s osnovama umjetničke fotografije, razvijanje kreativnog izraza kroz fotografiju te povezivanje fotografije s pisanjem i književnim izražavanjem.
Radionica „Tekst u formi“ s Davorom Mandićem pruža odgovore na pitanja poput odabira književne forme, procjene kvalitete napisanog teksta te početničkih koraka u pisanju.
Radionica „Kratke priče“ sa Želimirom Perišem balansira između tehničkog pristupa pisanju i umjetničke inspiracije, približavajući polaznicima tehnike pisanja i snagu jezične magije.
Frida Šarar vodit će radionicu „Poezije“, koja se fokusira na poeziju kao način života i pogled na svijet, ističući kako pjesnik vidi poeziju u svim pojavama svijeta i daje im posebna značenja.
Prijave se odvijaju putem e-maila: skolapisanja@cekape.com, info@cekape.com.
Cijena Ljetne škole pisanja je 630€, a studenti, umirovljenici i nezaposleni imaju popust od 5%.
Plaćanje se obavlja na sljedeći način: 50% nakon potpisa ugovora za upis, a ostatak najkasnije tjedan dana prije početka Ljetne škole pisanja.

Mauro Staraj & La banda / Bartoja koncert
2024-08-24 21:00 - 23:30 | Trg Hrvatskih branitelja, Čavle
Ulaz je besplatan.

Goran Karan na Trsatskoj gradini
2024-08-24 20:30 - 23:30 | Trsat
Ulaznice su dostupne na sljedećoj poveznici.

Galerija Novo: Što je bioart?
2024-08-24 20:00 - 22:00 | Galerija Novo, Pula
Javno predavanje multimedijske umjetnice Laure Rodriguez pod naslovom „Što je bioart?“
Laura Elidedt Rodriguez multimedijska je umjetnica i kustosica koja živi u Nizozemskoj te koja u svojem radu spaja umjetnost, znanost i edukaciju. Kroz svoje znanje stečeno na preddiplomskom studiju biotehnološkog inženjeringa, diplomskom studiju molekularne biologije te dodatnom diplomskom iz umjetnosti i znanosti, istražuje poveznice između živućih organizama i tehnološkog svijeta razotkrivajući skrivene odnose, empatiju i njihovo međusobno srodstvo. U radovima implementira folklor Meksika te posthumanističku filozofiju s novim medijima i spekulativnim dizajnom. Godine 2021. bila je nagrađena i Kuryokhin nagradom u kategoriji umjetnosti i znanosti.

XVI. SEVERINSKA VEČER
2024-08-24 16:00 - 23:30 | Severin na Kupi, dvorac Zrinski-Frankopan
– bogata ponuda lokalnih proizvoda, rukotvorina i tradicionalnih delicija.
– impresivni mimohodi povijesnih postrojbi iz cijele Hrvatske te Bosne i Hercegovine
– uprizorenje povijesnog mačevalačkog turnira plesno-scenski nastup s konjima
– raznolik program koji uključuje folklorne nastupe, glazbu i druge oblike umjetničkog izraza
– otvorenje izložbe “30 godina Oblikovne likovne radionice Plemenitaš”
